24/03/2010 | Administración LocalMunicipal
Ames
Anuncio de aprobación definitiva da Ordenanza reguladora das tarxetas de estacionamento e accesibilidade do Concello de Ames

En sesión plenaria celebrada o 25 de febreiro de 2010 prestouse aprobación definitiva á Ordenanza reguladora das tarxetas de estacionamento e accesibilidade do Concello de Ames. Procédese a publicar o texto íntegro da mesma, aos efectos legalmente establecidos. O obxecto da presente ordenanza reguladora é a adaptación de medidas que garantan o cumprimento do mandato no ámbito municipal, da expedición e utilización das tarxetas de estacionamento e accesibilidade, conforme recolle a Lei 8/1997, de 20 de agosto, de accesibilidade e supresión de barreiras na Comunidade Autónoma de Galicia nos seus art.27 e seguintes e o Decreto 35/2000, do 28 de xaneiro, polo que se aproba o Regulamento de desenvolvemento e execución da lei anteriormente citada, nos art.50, 51, 52 e 53, co fin de favorecer, no primeiro caso, o uso dos transportes privados por parte de persoas con graves dificultades de mobilidade para que así poidan gozar de facilidades de estacionamento e, no segundo caso, como documento acreditativo da situación de discapacidade para favorecer o uso de transportes públicos. Poderán ser beneficiarias da tarxeta de estacionamento con carácter persoal e intransferible aquelas persoas con discapacidade, veciñas do Concello de Ames, que teñan recoñecida a dificultade para o uso dos transportes públicos polo Equipo de Valoración e Orientación (EVO), dependentes das seccións de cualificación e valoración de discapacidades da Xunta de Galicia. Terán dereito á expedición da tarxeta de accesibilidade aquelas persoas interesadas, veciñas do Concello de Ames ás que os equipos de valoración e orientación (EVO), dependentes das seccións de cualificación e valoración de discapacidades da Xunta de Galicia, lles expediran un certificado de discapacidade. Así mesmo, terase en consideración o disposto na Lei, de ámbito estatal, 51/2003 de 2 de decembro, de igualdade de oportunidades, non discriminación e accesibilidade universal das persoas con discapacidade. - Modelo de instancia conforme ao anexo I da presente ordenanza. - Fotocopia do DNI cotexada. - Certificado de discapacidade. - Dúas fotografías tamaño carné. - Certificado de empadroamento. - Informe dos equipos de valoración e orientación (EVO) sobre a dificultade para o uso dos transportes públicos. - Modelo de instancia conforme ao anexo II do da presente ordenanza. - Fotocopia do DNI cotexada. - Certificado de discapacidade. - Dúas fotografías tamaño carné. - Certificado de empadroamento.1º- O expediente iniciarase a instancia da persoa interesada no momento en que esta ou o/a seu/súa representante acheguen a documentación requirida no Rexistro Xeral do Concello.2º- Á vista do certificado de discapacidade ou do informe preceptivo do EVO, os técnicos dos servizos sociais municipais emitirán un informe de valoración.3º- Posteriormente, ditarase resolución de aprobación ou denegación por parte da Alcaldía e notificaráselle á persoa interesada, conforme ao procedemento establecido na Lei 30/92, de 26 de novembro, de réxime xurídico das administracións públicas e do procedemento administrativo común.4º- A tarxeta de estacionamento para persoas con discapacidade terá unha validez de 10 anos, para as persoas con discapacidade permanente, e ata a data da revisión da discapacidade, cando esta sexa provisional.5ª A renovación da tarxeta de estacionamento seguirá o mesmo procedemento que o da súa solicitude.1º- O expediente iniciarase a instancia da persoa interesada no momento en que esta ou o/a seu/súa representante acheguen a documentación requirida no Rexistro Xeral do Concello.2º- Cando o/a solicitante non dispoña de certificado de cualificación do grao de discapacidade igual ou superior ó 33%, o ente local remitiralle copia da solicitude ao EVO correspondente, para a realización do informe preceptivo e vinculante para a resolución do procedemento. De acordo coa Lei 51/2003, do 2 de decembro, considéranse, ademais, afectados/as por unha discapacidade do 33%, os/as pensionistas da Seguridade Social que teñan recoñecida unha pensión de incapacidade total, absoluta ou gran invalidez, e os/as pensionistas de clases pasivas que teñan recoñecida unha pensión de xubilación ou de retiro por incapacidade permanente para o servizo ou inutilidade, materia exclusivamente desenvolvida a efectos fiscais ou laborais.3º- Á vista do certificado de discapacidade ou do informe preceptivo e vinculante do EVO, os técnicos dos servizos sociais municipais emitirán unha valoración.4º- Posteriormente ditarase resolución de aprobación ou denegación por parte da Alcaldía e notificaráselle á persoa interesada de acordo co procedemento establecido na Lei 30/92, de 26 de novembro, de réxime xurídico das administracións públicas e do procedemento administrativo común.5º- A tarxeta de accesibilidade para persoas con discapacidade terá unha validez de 10 anos, para as persoas con discapacidade permanente, e ata a data da revisión da discapacidade, cando a discapacidade sexa provisional.6ª A renovación da tarxeta de accesibilidade seguirá o mesmo procedemento que o da súa solicitude. A titularidade da tarxeta de estacionamento dá dereito a: a) utilización das prazas de aparcadoiro reservadas para tal efecto no ámbito da Comunidade Autónoma b) autorización para que os vehículos ocupados por estas persoas poidan deterse na vía pública durante o tempo imprescindible e sempre que non entorpezan a circulación rodada ou peonil c) cando a titular da tarxeta sexa unha persoa física, poderá utilizala en calquera vehículo no que se traslade, sexa ou non da súa propiedade, e sexa o/a titular da tarxeta o/a condutor/a do vehículo ou non d) cando a titular da tarxeta sexa unha persoa xurídica, deberá incluír a matrícula ou matrículas dos vehículos habilitados para transportar as persoas con graves problemas de mobilidade Cando se faga uso da tarxeta de estacionamento, esta colocarase na parte interior do parabrisas dianteiro de forma que resulte claramente visible dende o exterior. O modelo axustarase ás características sinaladas no anexo III do regulamento aprobado mediante o Decreto 35/2000, de 28 de xaneiro. A tarxeta terá validez no ámbito da Unión Europea, segundo o anexo III do regulamento aprobado mediante o Decreto 35/2000, de 28 de xaneiro. A titularidade da tarxeta de accesibilidade dará dereito: a) á reserva de prazas nos transportes colectivos b) á bonificación nas tarifas para as persoas que dispoñan da tarxeta c) á reserva de prazas nos centros de servizo do transporte público A aplicación desta tarxeta terá validez no ámbito da Unión Europea, segundo o anexo III do regulamento aprobado mediante o Decreto 35/2000, de 28 de xaneiro. O modelo axustarase ás características sinaladas no anexo III do regulamento aprobado mediante o Decreto 35/2000 do 28 de xaneiro. En ambos os dous casos o/a beneficiario/a queda obrigado/a a comunicar o cambio de enderezo, cando sexa para outro municipio, para solicitar o traslado do expediente ao novo concello de residencia. No suposto de que se detecte uso indebido da tarxeta de estacionamento de maneira reiterada e debidamente probada, con independencia da sanción pecuniaria que puidese recaer no procedemento sancionador incoado para tal efecto, o órgano competente retirará a citada tarxeta durante un prazo de dous anos. A presente ordenanza, conforme ao disposto no artigo 70.2 da Lei 7/1985, de 2 de abril, entrará en vigor así que transcorra o prazo de 15 días hábiles desde a publicación do seu texto íntegro no Boletín Oficial da Provincia. Esta ordenanza permanecerá vixente ata a súa modificación ou derrogación expresa. Vista a solicitude de tarxeta de estacionamento con número de expediente ______________ e tendo en consideración a documentación achegada polo/a solicitante e a ordenanza municipal correspondente, os servizos sociais de atención primaria deste Concello propoñen:  a CONCESIÓN da tarxeta de estacionamento solicitada  a DENEGACIÓN da tarxeta de estacionamento solicitada Motivos de denegación: ______________________________________________________________________________________ ______________________________________________________________________________________ ______________________________________________________________________________________ Ames, ______ de _________________________ de 200_____ Asdo. A/o traballador/a social Tendo en consideración a documentación achegada e o informe de valoración dos técnicos de servizos sociais do Concello RESOLVO:  CONCEDERLLE a tarxeta de estacionamento a D/Dª______________________________________________________  DENEGARLLE a tarxeta de estacionamento a D/Dª_______________________________________________________ Motivos de denegación: ______________________________________________________________________________________ ______________________________________________________________________________________ ______________________________________________________________________________________ Ames, ______ de __________________________ de 200____ Asdo. O alcalde Vista a solicitude de tarxeta de accesibilidade con número de expediente ______________ e tendo en consideración a documentación achegada polo/a solicitante e a ordenanza municipal correspondente, os servizos sociais de atención primaria deste Concello propoñen:  a CONCESIÓN da tarxeta de estacionamento solicitada  a DENEGACIÓN da tarxeta de estacionamento solicitada Motivos de denegación: ______________________________________________________________________________________ ______________________________________________________________________________________ ______________________________________________________________________________________ Ames, ______ de _________________________ de 200_____ Asdo. A/o traballador/a social Tendo en consideración a documentación achegada e o informe de valoración dos técnicos de servizos sociais do Concello RESOLVO:  CONCEDERLLE a tarxeta de accesibilidade a D/Dª______________________________________________________  DENEGARLLE a tarxeta de accesibilidade a D/Dª_______________________________________________________ Motivos de denegación: ______________________________________________________________________________________ ______________________________________________________________________________________ ______________________________________________________________________________________ Ames, ______ de __________________________ de 200____ Asdo. O alcalde Na data ______ de _________________________ de 200____, foime entregada  a tarxeta de estacionamento  a tarxeta de accesibilidade. Recibín, Asdo._____________________________________” Ames, 4 de marzo de 2010 O alcalde Carlos A. Fernández Castro